02001681003950008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 168 


10 Μαρτίου 1995 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση συστατικής πράξης Νομικού Προσώπου 
με το όνομα «2η Ενιαία Σχολική Επιτροπή 3ου, 4ου, 
5ου, και 9ου Δημοτικού Σχολείου Δήμου Ρόδου, Νο¬ 
μού Δωδεκανήσου και προσαρμογή στις διατάξεις 

του άρθρου 11 του Ν. 2130/93. 1 

Τροποποίηση συστατικής πράξης νομικού προσώπου 
με το όνομα «Σχολική Επιτροπή Γυμνασίου, Δημοτι¬ 
κού Σχολείου και Νηπιαγωγείου Κοινότητας Παρα¬ 
δείσιου Επαρχίας Ρόδου Νομού Δωδεκανήσου και 
προσαρμογή στις διατάξεις του άρθρου 11 του Ν. 


2130/93. 2 

Σύσταση Νομικού Προσώπου στην Κοιν. Καλυβιών Ρό¬ 
δου Ν. Δωδ/σου με την επωνυμία «Σχολική Επι¬ 
τροπή Δημοτικού Σχολείου και Νηπιαγωγείων Κοι¬ 
νότητας Καλυβιών Ρόδου». 3 


Τροποποίηση συστατικής πράξης νομικού προσώπου 
με το όνομα «Σχολική Επιτροπή Γυμνασίου, Δημοτι¬ 
κού Σχολείου και Νηπιαγωγείου Οικισμού Ελεούσας 


και Δημοτικού Σχολείου Κοινότητας Διμυλιάς Ρό¬ 
δου» και προσαρμογή στις διατάξεις του άρθρου 11 
του Ν. 2130/93. 4 

Τροποποίηση της συστατικής πράξης του Νομικού 
Προσώπου «Σχολική Επιτροπή Νηπιαγωγείου» Κοι¬ 
νότητας Πρόβατά» Ν. Σερρών. ...... 5 

Τροποποίηση της συστατικής πράξης του Νομικού 
Προσώπου «Σχολική Επιτροπή Δημοτικού Σχολείου 
και Νηπιαγωγείου» Κοινότητας Κουμαριάς» Ν. Σερ¬ 
ρών. 6 

Τροποποίηση της συστατικής πράξης του Νομικού 
Προσώπου «Σχολική Επιτροπή Δημοτικού Σχολείου 
και Νηπιαγωγείου» Κοινότητας Κάτω Καμήλας» Ν. 
Σερρών. 7 

Χαρακτηρισμός και ίδρυση Ελεγχόμενης Κυνηγετικής 
Περιοχής Λωρίδας Νομού Φωκίδας. 8 

Χαρακτηρισμός και ίδρυση Ελεγχόμενης Κυνηγετικής 
Περιοχής Παρνασσίδας Νομού Φωκίδας. 9 

Τροποποίηση των ορίων μονίμου καταφυγίου θηραμά¬ 
των στην περιοχή Κοινοτήτων Κόκκινου, Πενταγιών 
κλπ. Δασαρχείου Λιδορικίου.10 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στην 1013976/759/0016 


απόφαση του Υπουργού Οικονομικών.11 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΕ 2498 (1) 


Τροποποίηση συστατικής πράξης Νομικού Προσώπου με 
το όνομα «2η Ενιαία Σχολική Επιτροπή 3ου, 4ου, 5ου, 
και 9ου Δημοτικού Σχολείου Δήμου Ρόδου, Νομού Δω¬ 
δεκανήσου και προσαρμογή στις διατάξεις του άρθρου 
11 του Ν. 2130/93. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του άρθρου 4 του Ν. 2218/94. 

2. Τις διατάξεις του άρθρου 187 του Π.Δ/τος 323/89 
(Δ.Κ.Κ.) όπως τροποποιήθηκε με αυτές του άρθρου 11 
του Ν. 2130/93 «Τροποποίηση και συμπλήρωση διατά¬ 
ξεων της περιφερειακής διοίκησης του κώδικα της Ελλη¬ 
νικής Ιθαγένειας, του δημοτικού και κοινοτικού κώδικα της 
Ελληνικής Ιθαγένειας, του δημοτικού και κοινοτικού κώ¬ 
δικα των διατάξεων για τις προσόδους των Ο.Τ. Α. και άλ¬ 
λες διατάξεις». 

3. Τηναριθμ. 13807/25.7.1991 απόφασή μας περί συ- 
στάσεως στο Δήμο Ρόδου Ιδιου Νομικού προσώπου με το 
όνομα «2η Ενιαία Σχολική Επιτροπή 3ου, 4ου, 5ου και θου 
Δημοτικού Σχολείου Δήμου Ρόδου» όπως τροποποιήθηκε 
μεταγενέστερα. 

4. Την αριθμ. 55/1995 απόφαση του Δημοτικού Συμ¬ 
βουλίου Ρόδου αναφορικά με την τροποποίηση της συ¬ 
στατικής πράξης της «2ης Ενιαίας Σχολικής Επιτροπής 
3ου, 4ου, 5ου και θου Δημοτικού Σχολείου Δήμου Ρόδου 
ως προς την σύνθεση του Διοικητικού Συμβουλίου, απο¬ 
φασίζουμε: 

Τροποποιούμε και προσαρμόζουμε στις διατάξεις του 
άρθρου 11 του Ν. 2190/93 την αριθμ. 13807/25.7.1991 
απόφασή μας με την οποία συστήθηκε στο Δήμο Ρόδου 
ίδιο Νομικό Πρόσωπο με το όνομα «2η Ενιαία Σχολική Επι¬ 
τροπή 3ου, 4ου, 5ου και 9συ Δημοτικού Σχολείου Δήμου 
Ρόδου» όπως τροποποιήθηκε με την αριθμ. 2912/23.2.94 
όμοια δική μας όπως παρακάτω: 

Το Νομικό Πρόσωπο διοικεΐται οπό Διοικητικό Συμβού¬ 
λιο που απαρτίζεται από εννέα (9) Μέλη, τα οποία μαζί με 
τους αναπληρωτές τους ορίζονται από το Δημοτικό Συμ¬ 
βούλιο. 

Το Διοικητικό Συμβούλιο του Ν.Π. αποτελεΐται από: 
α. Το Δήμαρχο ή ένα (1) εκπρόσωπο του Δημοτικού 
Σχολείου. 

β. Τέσσερις (4) Διευθυντές των Σχολείων (3ου, 4ου, 
5ου, και 9ου Δημοτικού). 

γ. Τέσσερις (4) εκπροσώπους των Συλλόγων Γονέων και 
Κηδεμόνων του 3ου, 4ου 5ου και 9ου Δημοτικού Σχολείου 
Ρόδου. 

Πρόεδρος του Δ.Σ. είναι ο δήμαρχος Ρόδου ή άλλο μέ¬ 
λος αιρετό ή μη που ορίζεται από αυτόν. 

Το Διοικητικό Συμβούλιο εκλέγει από τα μέλη του τον 
Αντιπρόεδρο, τον γραμματέα και τον ταμία. 

Η θητεία των μελών του Δ.Σ. ακολουθεί τη Δημοτική πε¬ 
ρίοδο και λήγει πάντοτε με την εγκατάσταση του νέου Δ.Σ. 

Κατά τα λοιπά ισχύει η αριθμ. 13807/25.7.91 απόφασή 
μας όπως τροποποιήθηκε μεταγενέστερο. 

Από τις δ ιατάξε ις της απόφαση ς αυτής, δεν προκαλείται 
δαπάνη σε βάρος του προϋπολογισμού της «2ης Ενιαίας 
Σχολικής Επιτροπής 3ου, 4ου, 5ου και 9ου Δημοτικού 
Σχολείου Δήμου Ρόδου». 

Η παρούσα απόφαση να δημοσιευθεΐ στην Εφημερίδα 
της Κυβερνήσεως. 

Ρόδος, 22 Φεβρουάριου 1995 

Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 

-♦- 

Αριθ. ΔΕ2741 (2) 

Τροποποίηση συστατικής πράξης νομικού προσώπου με 
το όνομα «Σχολική Επιτροπή Γυμνασίου, Δημοτικού 
Σχολείου και Νηπιαγωγείου Κοινότητας Παραδείσιου 
Επαρχίας Ρόδου Νομού Δωδεκανήσου και προσαρ¬ 
μογή στις διατάξεις του άρθρου 11 του Ν. 2130/93. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
ΔΩΔΕΚΑΝΗΣΟΥ 

Έχοντας υπόψει: 

1. Τις διατάξεις του άρθρου 4 του Ν. 2218/94. 

2. Τις διατάξεις του άρθρου 187 του Π.Δ/τος 323/89 
(Δ.Κ.Κ.) όπως τροποποιήθηκε με αυτές του άρθρου 11 
του Ν. 2130/93 «Τροποποίηση και συμπλήρωση διατά¬ 
ξεων της περιφερειακής διοίκησης του κώδικα της Ελλη¬ 
νικής Ιθαγένειας, του δημοτικού και κοινωτικού κώδικα 
της Ελληνικής Ιθαγένειας, του δημοτικού και κοινοτικού 
κώδικα των διατάξεων για τις προσόδους των Ο.Τ.Α. και 
άλλες διατάξεις». 

3. Την αριθμ. 7603/3.5.1991 απόφασή μας περί συστά- 
σεως στην Κοινότητα Παραδείσιου, ίδιου Νομικού προσώ¬ 
που με το όνομα «Σχολική Επιτροπή Γυμνασίου. Δημοτι¬ 
κού Σχολείου και Νηπιαγωγείου Κοινότητας Παραδείσιου 
όπως τροποποιήθηκε μεταγενέστερα . 

4. Την αριθμ. 25/1995 απόφαση του Κοινοτικού Συμ¬ 
βουλίου Παραδείσιου Επαρχίας Ρόδου αναφορικά με την 
τροποποίηση της συστατικής πράξης της Σχολικής Επι¬ 
τροπής Γ υμνασίου. Δημοτικού Σχολείου και Νηπιαγωγείου 
Κοινότητας Παραδείσιου ως προς την σύνθεση του Διοι¬ 
κητικού Συμβουλίου, αποφασίζουμε: 


Τροποποιούμε και προσαρμόζουμε στις διατάξεις του 
άρθρου 11 του Ν. 2130/93 την αριθμ. 7603/3.5.1991 
απόφασή μας με την οποία ουστήθηκε στη Κοινότητα Πα¬ 
ραδείσιου Επαρχίας Ρόδου, ίδιο Νομικό Πρόσωπο με το 
όνομα «Σχολική Επιτροπή Γ υμνασίου, Δημοτικού Σχολείου 
και Νηπιαγωγείου Κοινότητας Παραδείσιου» όπως τροπο¬ 
ποιήθηκε με την αριθμ. 19082/30.10.91 όμοια δική μας 
όπως παρακάτω: 

Το Νομικό Πρόσωπο διοικείται από Διοικητικό Συμβού¬ 
λιο που απαρτίζεται από έντεκα (11) μέλη, τα οποία μαζί 
με τους αναπληρωτές τους ορίζονται από το Κοινοτικό 
Συμβούλιο. 

Το Διοικητικό Συμβούλιο του Ν.Π. αποτελείται από: 
α. Το Πρόεδρο της Κοινότητας Παραδείσιου, 
β. Τρεις (3) Κοινοτικούς Συμβούλους, 
γ. Τον Διευθυντή του Γ υμνασίου. 
δ. Τον Διευθυντή του Δημοτικού Σχολείου, 
ε. Την Διευθύντρια του Νηπιαγωγείου, 
στ. Ένα (1) εκπρόσωπο του Συλλόγου Γονέων και Κηδε¬ 
μόνων του Γ υμνασίου. 

ζ. Ένα (1) εκπρόσωπο του Συλλόγου Γενέων και Κηδε¬ 
μόνων του Δημοτικού Σχολείου. 

η. Ένα (1) εκπρόσωπο του Συλλόγου Γενέων και Κηδε¬ 
μόνων του Νηπιαγωγείου. 

θ. Ένα (1) εκπρόσωπο της μαθητικής κοινότητας του 
Γ υμνασίου. 

Πρόεδρος του Δ.Σ. είναι ο Πρόεδρος της Κοινότητας ή 
άλλο μέλος αιρετό ή μη, που ορίζεται από αυτόν. 

Το Διοικητικό Συμβούλιο εκλέγει από τα μέλη του τον 
Αντιπρόεδρο, τον γραμματέα και τον ταμία. 

Η θητεία των μελών του Δ.Σ. ακολουθεί τη Κοινοτική 
περίοδο και λήγει πάντοτε με την εγκατάσταση του νέου 
Δ.Σ. 

Κατά τα λοιπά ισχύει η αριθμ. 7603/3.5.1991 απόφασή 
μας όπως τροποποιήθηκε μεταγενέστερα. 

Από τις διατάξεις της απόφασης αυτής, δεν προκαλείται 
δαπάνη σε βάρος του προϋπολογισμού της Σχολικής Επι¬ 
τροπής Γ υμνασίου, Δημοτικού Σχολείου και Νηπιαγωγείου 
Κοινότητας Παραδείσιου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Ρόδος, 22 Φεβρουάριου 1995 
Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 

- ♦- 

Αριθ. 1281 (3) 

Σύσταση Νομικού Προσώπου στην Κοιν. Καλυβιών Ρόδου 
Ν. Δωδ/σου με την επωνυμία «Σχολική Επιτροπή Δημο¬ 
τικού Σχολείου και Νηπιαγωγείων Κοινότητας Καλυ¬ 
βιών Ρόδου». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ 
ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του άρθρου 4 του Ν. 2240/94. 

2. Τις διατάξεις: 

α) Των παρ. 8-15 του άρθρου 5 του Νόμου 1894/1990 
«Για την Ακαδημία Αθηνών και άλλες εκπαιδευτικές διατά¬ 
ξεις» (Α. 110) και 

β) Του άρθρου 187 του δημοτικού και κοινοτικού κώδικα 
(Π.Δ. 323/1989) (Α' 146) σε συνδυασμό με τις όμοιες του 

άρθρου 11 του Ν. 2130/93. 

3. Την 4/1995 απόφαση του Κοινοτικού Συμβουλίου 
Καλυβιών του Νομού Δωδεκανήσου για τη σύσταση σχολι¬ 
κής επιτροπής, αποφασίζουμε: 

1. Συνιστοϋμε στη Κοινότητα Καλυθιές Ρόδου του Νο¬ 
μού Δωδεκανήσου Ιδιο Νομικο Πρόσωπο με το όνομα 
«Σχολική Επιτροπή Δημοτικού Σχολείου και Νηπιαγωγείων 
Κοινότητας Καλυβιών Ρόδου». 

Η Σχολική Επιτροπή, διοικείται από Διοικητικό Συμβού¬ 
λιο, που απαρτίζεται από επτά (7) μέλη τα οποία με τους 
αναπληρωτές τους, ορίζονται από το Κοινοτικό Συμβού¬ 
λιο. 

α. Τον Πρόεδρο της Κοινότητας, 
β. Δύο (2) εκπροσώπους του Κοινοτικού Συμβουλίου, 
γ. Τον Διευθυντή του Δημοτικού Σχολείου Καλυθιών. 
δ. Την Διευθύντρια του 1ου Νηπιαγωγείου Καλυθιών. 
ε. Την Διευθύντρια του 2ου Νηπιαγωγείου Καλυθιών. 
στ. Εκπρόσωπο (1) του συλλόγου Γονέων και Κηδεμό¬ 
νων του Δημοτικού Σχολείου. 

Πρόεδρος του Δ.Σ. είναι ο Πρόεδρος της Κοινότητας ή 
άλλο μέλος αιρετό ή μη που ορίζεται από αυτόν. 

Η θητεία των μελών του Διοικητικού Συμβουλίου ακο¬ 
λουθεί τη κοινοτική περίοδο και λήγει πάντοτε με την 
εγκατάσταση του νέου Δ.Σ. 

Το Διοικητικό Συμβούλιο της Σχολικής Επιτροπής εκλέ¬ 
γεται από τα μέλη του τον Αντιπρόεδρο, τον Γραμματέα 
και τον Ταμία. 

3. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπάνων λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των Σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διοσχείριση των εσόδων από την ενδεχόμενη εκμε¬ 
τάλλευση των σχολικών κυλικείων. 

στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

4. Πόροι της Σχολικής Επιτροπής είναι: 
α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας Καλυθιών. 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του νομικού προσώ¬ 
που Ενιαία Σχολική Επιτροπή Δημοτικού Σχολείου και Νη¬ 
πιαγωγείων Κοινότητας Καλυθιών Ρόδου, το ύψος της 
οποίας δεν μπορεί να προσδιοριστεί. 


Με την παρούσα απόφαση, καταργείται το Ν.Π, Σχολική 
Επιτροπή που έχει συσταθεί με την αριθμ. 18604/ 
20.9.1991 απόφαση μας και δημοσιεύθηκε στο ΦΕΚ 
821 /τ.Β79.10.91. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Ρόδος, 14 Φεβρουάριου 1995 

Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 

-♦- 

Αριθ. ΔΕ/2493 (4) 

Τροποποίηση συστατικής πράξης νομικού προσώπου με 
το όνομα «Σχολική Επιτροπή Γυμνασίου, Δημοτικού 
Σχολείου και Νηπιαγωγείου Οικισμού Ελεούσας και 
Δημοτικού Σχολείου Κοινότητας Διμυλιάς Ρόδου» και 
προσαρμογή στις διατάξεις του άρθρου 11 του Ν. 
2130/93. 

Ο ΠΕΡΙΦ. Δ/ΝΤΗΣ Ν. ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις: 

α) Του άρθρου 4 του Ν. 2218/94. 

2. Τις διατάξεις του άρθρου 187 του Π. Δ/τος 323/89 
(Δ.Κ.Κ.) όπως τροποποιήθηκε με αυτές του άρθρου 11 
του Ν. 2130/93 «Τροποποίηση και συμπλήρωση διατά¬ 
ξεων της περιφερειακής διοίκησης του κώδικα της Ελλη¬ 
νικής Ιθαγένειας, του δημοτικού και κοινοτικού κώδικα της 
Ελληνικής Ιθαγένειας, του δημοτικού και κοινοτικού κώ¬ 
δικα των διατάξεων για τις προσόδους των Ο.Τ.Α. και άλ¬ 
λες διατάξεις». 

3. Την αριθμ. 8853/13.5.1991 απόφασή μας περί συ- 
στάσεως στη Κοινότητα Διμυλιάς Ρόδου, ίδιου Νομικού 
προσώπου με το όνομα «Σχολική Επιτροπή Γυμνασίου, 
Δημοτικού Σχολείου και Νηπιαγωγείου οικισμού Ελεούσας 
και Δημοτικού Σχολείου Κοιν. Διμυλιάς Ρόδου που δημο¬ 
σιεύθηκε στο ΦΕΚ 404/Τ.Β712.6.1991. 

4 . Την αριθμ. 8/1995 απόφαση του Κοινοτικού Συμβου¬ 
λίου Διμυλιάς Ρόδου αναφορικά με την τροποποίηση της 
συστατικής πράξης της Σχολικής Επιτροπής Γυμνασίου. 
Δημοτικού Σχολείου και Νηπιαγωγείου οικισμού Ελεούσας 
και Δημοτικού Σχολείου Διμυλιάς Ρόδου ως προς την σύν¬ 
θεση του Διοικητικού Συμβουλίου, αποφασίζουμε: 

Τροποποιούμε και προσαρμόζουμε στις διατάξεις του 
άρθρου 11 του Ν. 2130/93 την αριθμ. 8853/13.5.1991 
απόφασή μας με την οποία συστήθηκε στη Κοινότητα Δι- 
μυλιάς Ρόδου, ίδιο Νομικό Πρόσωπο με το όνομα «Σχολική 
Επιτροπή Γ υμνασίου, Δημοτικού Σχολείου και Νηπιαγω¬ 
γείου Οικισμού Ελεούσας και Δημοτικού Σχολείου Κοινό¬ 
τητας Διμυλιάς Ρόδου» όπως παρακάτω: 

Το Νομικά Πρόσωπο διοικείται από Διοικητικό Συμβού¬ 
λιο που απαρτίζεται από ένδεκα (11) μέλη, τα οποία μαζί 
με τους αναπληρωτές τους, ορίζονται από το Κοινοτικό 
Συμβούλιο. 

Το Διοικητικό Συμβούλιο του Ν.Π. αποτελείται από: 
α. Τρεις (3) εκπροσώπους του Κοινοτικού Συμβουλίου 
Διμυλιάς. 

β. Το Διευθυντή του Γυμνασίου Ελεούσας, 
γ. Το Διευθυντή του 2θέσιου Δημοτικού Σχολείου Ελε¬ 
ούσας. 

δ. Τη Διευθύντρια του Νηπιαγωγείου Ελεούσας. 

ε. Το Διευθυντή του 1 θέσιου Δημοτικού Σχολείου Διμυ- 
λιάς. 

στ. Έναν (1) εκπρόσωπο του Συλλόγου Γ ο νέων και Κη¬ 
δεμόνων του Γυμνασίου Ελεούσας. 

ζ. Έναν (1) εκπρόσωπο του Συλλόγου Γονέων και Κηδε¬ 
μόνων Νηπιαγωγείου και Δημοτικού Σχολείου Ελεούσας. 

η. Έναν (1) εκπρόσωπο του Συλλόγου Γονέων και Κη¬ 
δεμόνων του Δημοτικού Σχ. Διμυλιάς. 

θ. Έναν (1) εκπρόσωπο της μαθητικής Κοινότητας του 
Γυμνασίου Ελεούσας. 

Πρόεδρος του Δ.Σ. είναι ο Πρόεδρος της Κοινότητας ή 
όλλο μέλος αιρετό ή μη, που ορίζεται από αυτόν. 

Το Διοικητικό Συμβούλιο εκλέχει από τα μέλη του τον 
αντιπρόεδρο, τον γραμματέα και τον ταμία. 

Η θητεία των μελών του Δ.Σ. ακολουθεί τη Κοινοτική 
περίοδο και λήγει πάντοτε με την εγκατάσταση του νέου 
Δ.Σ. 

Κατά τα λοιπά ισχύει η αριθμ. 8853/13.5.1991 από¬ 
φασή μας, που δημοσιεύθηκε στο ΦΕΚ 404/Τ.Β7 
12.6.1991. 

Από τις διατάξεις της απόφασης αυτής, δεν προκαλεΐται 
δαπάνη σε βάρος του προϋπολογισμού της Σχολικής Επι¬ 
τροπής Γυμνασίου, Δημοτικού Σχολείου & Νηπιαγωγείου 
Οικισμού Ελεούσας και Δημοτικού Σχολείου Κοινότητας 
Διμυλιάς Ρόδου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 20 Φεβρουαρίου 1995 

Ο Περιφερειακός Διευθυντής 
ΓΙΑΝΝΗΣ ΜΑΧΑΙΡΙΔΗΣ 

-*- 

Αριθ. ΕΣ/2717 (5) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Νηπιαγωγείου» Κοινότητας 
Πρόβατά» Ν. Σερρών. 

Ο ΠΕΡΙΦ. Δ/ΝΤΗΣ Ν. ΣΕΡΡΩΝ 

Έχοντας υπόψη: 

1. Τις διατάξεις: 

α) Του άρθρου 187 του Δ.Κ.Κ. (Π.Δ. 323/89). 
β) Του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ) Του άρθρου 11 του Ν. 2130/1993. 
δ) Των άρθρων 4 και 6 του Ν. 2240/1994. 
ε) Του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081/1992. 

2. Την αριθ. 572/15.2.1995 απόφασή μας «Παροχή 
εξουσίας υπογραφής με Εντολή Περιφερειακού Διευθυ¬ 
ντή στους Προϊσταμένους της Δ/νσης Εσωτερικών και των 
τμημάτων αυτής». 

3. Την αριθ. ΕΣ/21028/11.9.1989 απόφασή μας (ΦΕΚ 
713/1989 τ.Β’) με την οποία συστήθηκε στην Κοινότητα 
Πρόβατά ίδιο νομικό πρόσωπο με την επωνυμία «Σχολική 
Επιτροπή Νηπιαγωγείου». 

4. Την αριθ. 14/1995 απόφαση του Κ.Σ. με την οποία 
τροποποιείται η αριθ, 42/1989 όμοια, ηυτού με σκοπό να 
προσαρμοσθεί η συστατική πράξη του παραπάνω νομικού 
προσώπου στις διατάξεις τις παρ. 1 του άρθρου 11 του Ν. 
2130/1993, αποφασίζουμε: 

α. Αντικαθιστούμε στην αριθ. ΕΣ/21028/11.9.1989 


απόφασή μας με την παράγραφο 3 ως εξής: 

3. Το νομικό πρόσωπο διοικεΐται από: 

Διοικητικό Συμβούλιο που αποτελεΐται από πέντε (5) 
μέλη τα οποία μαζί με τους αναπληρωτές τους ορίζονται 
από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο Πρόε¬ 
δρος της κοινότητας ή άλλο μέλος του Διοικητικού Συμ¬ 
βουλίου, αιρετό ή μη, που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 
α) Δύο κοινοτικοί σύμβουλοι, 
β) Ο Δ/ντής του Νηπιαγωγείου, 
γ) Ένας εκπρόσωπος του συλλόγου γονέων και Κηδε¬ 
μόνων του Νηπιαγωγείου. 

β. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Κοινότητας 
Πρόβατά. 

Κατά τα λοιπά ισχύει η αριθ. ΕΣ/21028/11.9.1989 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 17 Φεβρουαρίου 1995 

Με εντολή Περιφερειακού Δ/ντή 
Η Διευθύντρια 
ΝΙΚΗ ΑΝΤΩΝΙΑΔΟΥ 

-4- 

Αριθ. ΕΣ/3441 (6) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Δημοτικού Σχολείου και Νη¬ 
πιαγωγείου» Κοινότητας Κουμαριάς» Ν. Σερρών. 

Ο ΠΕΡΙΦ. Δ/ΝΤΗΣ Ν. ΣΕΡΡΩΝ 

Έχοντας υπόψη: 

1. Τις διατάξεις: 

α) Του άρθρου 187 του Δ.Κ.Κ. (Π.Δ. 323/89). 
β) Του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ)Του άρθρου 11 του Ν. 2130/1993. 
δ) Των άρθρων 4 και 6 του Ν. 2240/1994. 
ε) Του άρθρου 29Α του Ν. 1558/85 όπως προστέθηκαν 
με το άρθρο 27 του Ν. 2081 /1992. 

2. Την αριθ. 572/15.2.1995 απόφασή μας «Παροχή 
εξουσίας υπογραφής με Εντολή Περιφερειακού Διευθυ¬ 
ντή στους Προϊσταμένους της Δ/νσης Εσωτερικών και των 
τμημάτων αυτής». 

3. Την αριθ. ΕΣ/20990/11.8.1989 απόφασή μας (ΦΕΚ 
713/1989 τ.Β') με την οποία συστήθηκε στην Κοινότητα 
Κουμαριάς ίδιο νομικό πρόσωπο με την επωνυμία «Σχο¬ 
λική Επιτροπή Δημοτικού Σχολείου και Νηπιαγωγείου» 
Κουμαριάς. 

4. Την αριθ. 10/1995 απόφαση του Κ.Σ. με την οποία 
τροποποιείται η αριθ. 30/1989 όμοια, αυτού με σκοπό να 
προσαρμοσθεί η συστατική πράξη του παραπάνω νομικού 
προσώπου στις διατάξεις τις παρ. 1 του άρθρου 11 του Ν. 
2130/1993, αποφασίζουμε: 

α. Αντικαθιστούμε στην αριθ. ΕΣ/20990/11.8.1989 
απόφασή μας με την παράγραφο 3 ως εξής: 

3. Το νομικό πρόσωπο διοικείται από: 

Διοικητικό Συμβούλιο που αποτελείται από επτά (7) 
μέλη τα οποία μαζί με τους αναπληρωτές τους ορίζονται 
από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο Πρόε¬ 
δρός της ή άλλο μέλος του Διοικητικού Συμβουλίου, αι¬ 
ρετό ή μη, που ορίζεται από τον Πρόεδρο. 

Τα όλλα μέλη του Διοικητικού Συμβουλίου είναι: 
α) Δύο κοινοτικοί σύμβουλοι, 
β) Ο εκάστοτε Δ/ντής του Δημοτικού Σχολείου, 
γ) Η εκάστοτε Δ/ντρια του Νηπιαγωγείου, 
δ) Ένας εκπρόσωπος του συλλόγου γονέων και Κηδε¬ 
μόνων του Δημοτικού Σχολείου. 

ε) Ένας εκπρόσωπος του συλλόγου γονέων και Κηδε¬ 
μόνων του Νηπιαγωγείου. 

β. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Κοινότητας 
Κουμαριάς. 

Κατά τα λοιπά ισχύει η αριθ. ΕΣ/20990/11.9.198Θ από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 17 Φεβρουάριου 1995 

Με εντολή Περιφερειακού Δ/ντή 
Η Διευθύντρια 
ΝΙΚΗ ΑΝΤΩΝΙΑΔΟΥ 

-4- 

Αριθ. ΕΣ/1785 (7) 

Τροποποίηση της συστατικής πράξης του Νομικού Προ¬ 
σώπου «Σχολική Επιτροπή Δημοτικού Σχολείου και Νη¬ 
πιαγωγείου» Κοινότητας Κάτω Καμήλας» Ν. Σερρών. 

Ο ΠΕΡΙΦ. Δ/ΝΤΗΣ Ν. ΣΕΡΡΩΝ 

Έχοντας υπόψη: 

1. Τις διατάξεις: 

α) Του άρθρου 187 του Δ.Κ.Κ. (Π.Δ. 323/89). 
β) Του άρθρου 5 του Ν. 1894/90 όπως συμπληρώθηκε 
με τις όμοιες του άρθρου 31 του Ν. 2009/92. 
γ) Του άρθρου 11 του Ν. 2130/1993. 
δ) Των άρθρων 4 και 6 του Ν. 2240/1994. 
ε) Του άρθρου 29Α του Ν. 15β8/85 όπως προστέθηκαν 
με το άρθρο 27 του Ν. 2081/1992. 

2. Την αριθ. 572/15.2.1995 απόφασή μας «Παροχή 
εξουσίας υπογραφής με Εντολή Περιφερειακού Διευθυ¬ 
ντή στους Προϊσταμένους της Δ/νσης Εσωτερικών και των 
τμημάτων αυτής». 

3. Την αριθ. ΕΣ/21278/14.9.1989 απόφασή μας (ΦΕΚ 
724/28.9.1989τ.Β')μετην οποία συστήθη κε στην Κοινό¬ 
τητα Κάτω Καμήλας Ιδιο νομικό πρόσωπο με την επωνυμία 
«Σχολική Επιτροπή Δημοτικού Σχολείου και Νηπιαγω¬ 
γείου» Κάτω Καμήλας. 

4. Την αριθ. 11/1995 απόφαση του Κ.Σ. με την οποία 
τροποποιείται η αριθ. 50/1989 όμοια, αυτού με σκοπό να 
προσαρμοσθεί η συστατική πράξη του παραπάνω νομικού 
προσώπου στις διατάξεις τις παρ. 1 του άρθρου 11 του Ν. 
2130/1993, αποφασίζουμε: 

α. Αντικαθιστούμε στην αριθ. ΕΣ/21278/14.9.1989 
απόφασή μας με την παράγραφο 3 ως εξής: 

3. Το νομικό πρόσωπο διοικείται από: 

Διοικητικό Συμβούλιο που αποτελείται από επτά (7) 
μέλη τα οποία μαζί με τους αναπληρωτές τους ορίζονται 
από το Κοινοτικό Συμβούλιο. 

Πρόεδρος του Διοικητικού Συμβουλίου είναι ο Πρόε¬ 
δρός της ή άλλο μέλος του Διοικητικού Συμβουλίου, αι¬ 


ρετό ή μη, που ορίζεται από τον Πρόεδρο. 

Τα άλλα μέλη του Διοικητικού Συμβουλίου είναι: 

α) Δύο κοινοτικοί σύμβουλοι. 

β) Ο εκάστοτε Δ/ντής του Δημοτικού Σχολείου. 

γ) Ο εκάστοτε Δ/ντής του Νηπιαγωγείου. 

δ) Ένας εκπρόσωπος του συλλόγου γονέων και Κηδε¬ 
μόνων του Δημοτικού Σχολείου. 

ε) Ένας εκπρόσωπος του συλλόγου γονέων και Κηδε¬ 
μόνων του Νηπιαγωγείου. 

β. Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπολογισμού της Κοινότητας 
Κάτω Καμήλας. 

Κατά τα λοιπά ισχύει η αριθ. ΕΣ/21278/14.9.1989 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 17 Φεβρουάριου 1995 

Με εντολή Περιφερειακού Δ/ντή 
Η Διευθύντρια 
ΝΙΚΗ ΑΝΤΩΝΙΑΔΟΥ 

- 4 - 

Αριθ. 259 (8) 

Χαρακτηρσμός και ίδρυση Ελεγχόμενης Κυνηγετικής Πε¬ 
ριοχής Λωρίδας Νομού Φωκίδας. 

Ο ΠΕΡΙΦ. Δ/ΝΤΗΣ Ν. ΦΩΚΙΔΑΣ 
Έχοντας υπόψη: 

1. Τις διατάξεις των άρθ. 253, 254 και 287 του Ν.Δ. 
86/69 «Περί Δασικού Κώδικος» όπως αντικαταστάθηκαν 
και συμπληρώθηκαν με τις διατάξεις των άρθρων 3, 4 και 
12 του Ν. 177/75 (ΦΕΚ 205/Α/27.9.95) «Περί αντικατα- 
στάσεως και συμπληρώσεως των διατάξεων Ν.Δ. 86/69» 
και με τις διατάξεις του άρθρου 29 του Ν. 2040/92 (ΦΕΚ 
70/Α/23.4.1992) «Ρύθμιση θεμάτων αρμοδιότητας Υπ. 
Γεωργίας κ.λπ.». 

2. Τις διατάξεις του Π.Δ. 453/ της 7/24.5.77 (ΦΕΚ 
141/Α/24.5.77) «Περί των Ελεγχομένων Κυνηγετικών 
Περιοχών και των όρων και προϋποθέσεων ασκήσεως Θή¬ 
ρας εν αυταίς». 

3. Τις διατάξεις της αριθ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της αγρίας πτηνοπανίδας». 

4. Τις διατάξεις του Π.Δ. 94/93 (ΦΕΚ 40/α/22.3.1993) 
«Καθορισμός αρμοδιοτήτων που διατηρούνται από τον 
Υπουργό και τις Περιφερειακές Αρχές ή όργανα διανο- 
μαρχιακού επιπέδου του Υπουργείου Γεωργίας». 

5. Τις διατάξεις του Ν. 2218/94 (ΦΕΚ 90/Α/13.6.1994) 
«Ίδρυση Νομαρχιακής Αυτοδιοίκησης κ.λπ.» όπως συ¬ 
μπληρώθηκαν με τις του άρθρου 4 και 6 του Ν. 2240/94 
(ΦΕΚ 153/Α/16.9.94). 

6. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» που προστέθηκε με 
το άρθρο 27 του Ν. 2081/92 (ΦΕΚ 154/Α/10.9.92). 

7. Την με αριθ. 151183/23.6.1983 (ΦΕΚ 409/Β/ 
14.7.83) απόφαση του Υπουργού Γεωργίας με την οποία 
ιδρύθηκε μόνιμο καταφύγιο θηραμάτων στη θέση «Μακριά 
ράχη - Δρυοδάσος Πενταγιών» όπως τα όρια αυτού τροπο¬ 
ποιήθηκαν με τις αριθ. 171025/2236/19.6.1985 (ΦΕΚ 
424/Β/7.7.85) και 81323/3224/23.8.91 (ΦΕΚ 732/Β/ 

12.9.91) αποφάσεις του Υπουργού Γεωργίας και την με 
αριθμό 258/21.2.1995 απόφασή μας. 

8. Τηνμεαριθ. 139/25.1.1995 απόφασή μας «Έγκριση 
μελάτης θηραματικής ανάπτυξης στο Νομό Φωκίδας» από 
την οποία αποδεικνύεται η καταλληλότητα της έκτασης 
που βρίσκεται στη θέση Μακρυά ράχη - Δρυοδάσος Πε- 
νταγιών» για την ίδρυση Ελεγχόμενης Κυνηγετικής Περιο¬ 
χής και η σκοπιμότητα υλοποίησης του έργου αυτού. 

9. Την ανάγκη Ιδρυσης ελεγχο μένων κυνηγετικών πε¬ 
ριοχών για την προστασία και διάσωση της αγρίας πανίδας 
και του φυσικού περιβάλλοντος της χώρας, εν γόνει, κα¬ 
θώς επίσης και προς τον σκοπόν της προστασίας, ανάπτυ¬ 
ξης και ορθολογικής εκμετάλλευσης του θηραματικοϋ 
πλούτου της περιοχής, αποφασίζουμε: 

Χαρακτηρίζουμε και ιδρύουμε ως Ελεγχόμενη Κυνηγε¬ 
τική Περιοχή έκταση 17,674 στρεμμάτων που βρίσκεται 
στις περιφέρειες των κοινοτήτων Πενταγιών, Τριστένου, 
Δάφνου και Κόκκινου, Επαρχίας Δωρίδας, του Νομού Φω¬ 
κίδας, αρμοδιότητας Δασαρχείου Λιδορικίου. 

Της ανωτέρω περιοχής τα όρια έχουν ως ακολούθως: Η 
οριογραμμή άρχεται από τη Γέφυρα του χειμάρρου Κόκκι¬ 
νου και ακολουθεί τον Επαρχικό δρόμο προς το χωριό 
Κόκκινος μέχρι τη ράχη «Ξυνόγαλο», την οποία ανέρχεται 
μέχρι να συναντήσει τον επαρχικό δρόμο «Κόκκινου - Πε- 
νταγιών» τον οποίο ακολουθεί μέχρι τη θέση «Τροχαλιάς» 
Πενταγιών. Από εκεί κατέρχεται τη ράχη και περνώντας 
από τις περιοχές Προφήτης Ηλίας, Καρακώστα, Τσούμα, 
περνά το Πενταγιόρεμμα και κατέρχεται στο χείμαρρο 
Κόκκινο. Ακολουθώντας τη δυτική όχθη του ανέρχεται στη 
σιδερένια γέφυρα Τριστένου την περνά ανέρχεται την εκεί 
ράχη περνώντας από τις θέσεις «Κουνέλενας» και Τσιανό- 
λακκα» και συναντά το δρόμο Λιδορικίου Δάφνου. Ακο¬ 
λουθώντας το δρόμο αυτόν με νότια κατεύθυνση, κατά 
μήκος της Μακρυάς ράχης, φθάνει στη θέση Πάνω Ταρά¬ 
τσα, από εκεί, δια του μικρού αντερίσματος, κατέρχεται 
στον περιφερειακό του φράγματος δρόμο «Λιδορικίου · 
Καλιού - Κοκκίνου» και τον ακολουθεί μέχρι τη γέφυρα 
του χειμάρρου Κόκκινου από όπου άρχισε. 

Η διοίκηση, διαχείριση, ανάπτυξη, προστασία και λει¬ 
τουργία της ανωτέρω Ελεγχόμενης Κυνηγετικής περιοχής 
ανατίθεται στο δασαρχείο Λιδορικίου και θα ασκείται σύμ¬ 
φωνα με τις διατάξεις του Π.Δ. 453/ της 7/24.5.77. «Περί 
των Ε.Κ.Π. και των όρων και των προϋποθέσεων ασκή- 
σεως Θήρας εν αυταίς». 

Η άσκηση Θήρας εντός της ανωτέρω Ελεγχομένης Κυ¬ 
νηγετικής περιοχής απαγορεύται, σύμφωνα με τις διατά¬ 
ξεις των άρθρων 3 και 4 του Ν. 177/75 και του άρθρου 6 
της 414985/29.11.85 κοινής απόφασης, οι δε παραβάτες 
τιμωρούνται σύμφωνα με τις διατάξεις του άρθρου 287 
Ν.Δ. 86/69 «Περί Δασικού Κώδικος» όπως τροποποιήθη¬ 
καν, αντικαταστάθηκαν και συμπληρώθηκαν από τις δια¬ 
τάξεις του Ν.Δ. 996/71 και Ν. 177/75 και τις διατάξεις του 
άρθρ. 9 της 414985/29.11.85 κοινής απόφασης. 

Κατά παρέκλιση των διατάξεων του Ν. 177/75 επιτρέ¬ 
πεται η Θήρα εντός της ανωτέρω Ε.Κ.Π. υπό τους όρους, 
προϋποθέσεις, πρόσθετα τέλη και διατυπώσεις που κα¬ 
θορίζονται από το Π.Δ. 453/77. 

Από τις εφαρμογή της απόφασης αυτής προκαλείται 
δαπάνη σε βάρος του Νομικού Προσώπου Δημοσίου Δι¬ 
καίου «Ταμείου Γεωργίας και Κτηνοτροφίας και Δασών 
Νομού Φωκίδας» ύψους 50.000.000 δρχ. για το τρέχον οι¬ 
κονομικό έτος και 150.500.000 δρχ. περίπου για καθένα 


από τα επόμενα δύο (2) οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του νομικού προσώπου Τ.Γ.Κ. και Δασών 
Νομού Φωκίδας {κεφάλαιο Θήρας) π (στάχτη ύψους 
50.000.000 δρχ. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Άμφισσα. 21 Φεβρουάριου 1995 

Ο Περιφ/κός Δ/ντής 
ΑΝΑΣΤ. ΓΑΡΥΦΑΛΛΙΔΗΣ 

- ♦- 

Αριθ. 260 (9) 

Χαρακτηρισμός και ίδρυση Ελεγχόμενης Κυνηγετικής Πε¬ 
ριοχής Παρνασσίδας Νομού Φωκίδας. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΝΟΜΟΥ ΦΩΚΙΔΑΣ 
Έχοντας υπόψη: 

1. Τις διατάξεις των άρθ. 253, 254 και 287 του Ν.Δ. 
86/69 «Περί Δασικού Κώδικος» όπως αντικαταστάθηκαν 
και συμπληρώθηκαν με τις δ/ξεις των άρθρων 3,4 και 12 
του Ν. 177/75 (ΦΕΚ 205/Α/27.9.75) «Περί αντικαταστά- 
σεως και συμπληρώσεως των δ/ξεων Ν.Δ. 86/69» και με 
τις δ/ξεις του άρθρου 29 Ν. 2040/92 {ΦΕΚ 70/Α/ 
23.4.92) «Ρύθμιση θεμάτων αρμοδιότητας Υπ. Γεωργίας 
κ.λπ.». 

2. Τις διατάξεις του Π.Δ. 453/της 7/24.5.77 (ΦΕΚ 141/ 
Α/24.5.77) «Περί των Ελεγχομένων Κυνηγετικών Περιο¬ 
χών και των όρων και προϋποθέσεων ασκήσεως Θήρας εν 
αυταίς». 

3. Τις διατάξεις της αριθ. 414985/29.11.1985 (ΦΕΚ 
757/Β/18.12.85) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γεωργίας 
«Μέτρα διαχείρισης της άγριας πτηνοπανίδας». 

4. Τις διατάξεις του Π.Δ. 94/93 (ΦΕΚ 40/Α/22.3.93) 
«Καθορισμός αρμοδιοτήτων που διατηρούνται από τον 
Υπουργό και τις Περιφερειακές Αρχές ή όργανα διανο- 
μαρχιακού επιπέδου του Υπουργείου Γεωργίας». 

5. Τις διατάξεις του Ν. 2218/94 (ΦΕΚ 90/Α/13.6.94) 
«Ίδρυση Νομαρχιακής Αυτοδιοίκησης κ.λπ.» όπως συ¬ 
μπληρώθηκαν με τις δ/ξεις του άρθρου 4 & 6 του Ν. 
2240/94 (ΦΕΚ 153/Α/16.9.94). 

6. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» που προστέθηκε με 
το άρθρο 27 του Ν. 2081/92 (ΦΕΚ 154/Α/10.9.92). 

7. Τις με αριθ. 159951/1309/22.3.80 & 178349/ 
3107/23.8.85 αποφάσεις του Υπουργού Γεωργίας με τις 
οποίες ιδρύθηκε το καταφύγιο θηραμάτων «Καστελλίων, 
Καλοο κοπής» Ν. Φωκίδας. 

8. Την με αρθ. 139/25.1.95 απόφασή μας «Έγκριση 
μελέτης θηραματικής ανάπτυξης στο Νομό Φωκίδας» από 
την οποία αποδεικνύεται η καταλληλότητα της έκτασης 
που βρίσκεται στην ορεινή Παρνασσίδα Ν. Φωκίδας για 
την ίδρυση Ελεγχόμενης Κυνηγετικής Περιοχής και η σκο¬ 
πιμότητα υλοποίησης του έργου. 

9. Την ανάγκη ίδρυσης ελεγχομένων κυνηγετικών πε¬ 
ριοχών για την προστασία και διάσωση της άγριας πανίδας, 
και του φυσικού περιβάλλοντος της χώρας, εν γένει, κα¬ 
θώς επίσης και προς τον σκοπόν της προστασίας, ανάπτυ¬ 
ξης και ορθολογικής εκμετάλλευσης του θηραματικού 
πλούτου της περιοχής, αποφασίζουμε: 

I. Χαρακτηρίζουμε και ιδρύουμε ως Ελεγχόμενη Κυνη¬ 
γετική Περιοχή, έκταση 240.343 στρεμμ., που βρίσκεται 
στις περιοχές των Κοινοτήτων Μουσουνίτσας, Αθανασίου 
Διάκου, Μαυρολιθαρίου, Καστριώτισσας, Πυράς, Στρό- 
μης, Πανουργιά, Καλοσκοπής, Οινοχωρίου, Σκλήθρου, 
ΚαστελλΙων, και Αποστολιά, περιοχής Επαρχίας Παρνασ- 
σίδας, Νομού Φωκίδας, αρμοδιότητας Δασαρχείου Αμ¬ 
φισσας. Της ανωτέρω περιοχής τα όρια έχουν ως ακολού¬ 
θως: Η οριογραμμή άρχεται από τη Γέφυρα Νταούτη του 
ποταμού Μόρνου και ανερχδμενη το ποτάμι, φθάνει στη 
συμβολή με το ρέμμα Καλατζόρεμμα το οποίο ανέρχεται 
και δια των θέσεων Ταμπλά Σπηλιά, Λευκούλες, Κοκκινό- 
στρουγγα, φθάνει στο ύψωμα Πύργος, και συνέχεια δια 
των θέσεων Νεραϊδοσπηλιά, Κοτρώνα, Λακκούλες, Παλα- 
μονίδα, φθάνει στο ύψωμα Μπότσικας. Και από εκεί κατε¬ 
βαίνει στη θέση Κάρκανος, ακολουθεί το μεταλλευτικό 
δρόμο προς Σκασμάδα, Μπραίλα Καλοσκοπής και δια των 
θέσεων Λιθαρόστρουγγα, Καμπεσίτσα, Νερό Τρούπης, 
Αυχένας Τρούπης, Μακαρώζος, Σφουντάνια ΚαστελλΙων, 
φθάνει στην θέση Λυρίτσα (κορυφή Κριθάρια). Από την 
θέση αυτή κατεβαίνει στο δρόμο προς Τρυπολάκωμα, τον 
ακολουθεί μέχρι τη θέση αυτή, όπου ομβροδεξαμενή, και 
συνεχίζει το δρόμο προς τη θέση Μαγκανιάρα και φθάνει 
στη θέση Λάκκα Μαγκανιάρας. Από εκεί, κατεβαίνει 100 
μέτρα στη στροφή του δρόμου, όπου υπάρχει τοίχος αντι¬ 
στήριξης και στη συνέχεια κατεβαίνει στη σάρρα, μέχρι τα 
μπάζα στη θέση Κρανιές, ακολουθεί το άκρο των μπάζων 
μέχρι συνάντησης του επαρχιακού δρόμου «51 χιλμ- 
Καλοσκοπης», κατεβαίνει το Κρανόρεμμα και στη συνέ¬ 
χεια το Σβαρνόρεμμα, μέχρι που συναντάει τον δρόμο Κα- 
στελλίων - Οινοχωρίου και το ποτάμι Βοιωτικός Κηφισσός, 
στη θέση Λογγιές. Ακολουθεί το ποτάμι μέχρι τη θέση Πό¬ 
ρος, παίρνει τον αγροτικό δρόμο πλησίον του Νεκροτα¬ 
φείου ΚαστελλΙων και φθάνει στον επαρχιακά δρόμο Κα- 
στελλίων - Αποστολιά, στη θέση Αηβασιλόρεμμα. Από 
εκεί, ακολουθώντας τον επαρχιακό δρόμο, φθάνει στον 
οικισμό Αποστολιά και, περνώντας στα όρια του χωριού 
(κεφαλάρι) φθάνει στην αρχή του δρόμου Αποστολιά - Οί¬ 
της, τον οποίο ακολουθεί μέχρι συνάντησης του ρέμματος 
Αποστολιά (Αποστολόρεμμα). 

Ανέρχεται το ρέμμα, συναντάει τα όρια των Νομών Φω¬ 
κίδας - Φθιώτιδας και, από το σημείο υατό, ακολουθεί τα 
όρια των Νομών και περνάει από τις θέσεις Λεκάτικα, Αυ¬ 
χένας Ημεροκλάρι, Σαρμανίτσα, Κορομηλιά Σκλήθρου, 
Διακονιάρη ρέμμα, Γωργανέικα Καλοσκοπής, Πυργάκι, 
Τσικλέρια Πανουριά, Πυρά Ηρα κλέους, Ξεροβούνι, Ματά¬ 
κια, Τραυλού Ισώματα Μαυρολιθαρίου Καταβόθρα (Πυρα¬ 
μίδα), Λεπίδι, Πάδη, Ζαχαρή ρέμμα, Μακρυκάμπι, Πα- 
ληοκκλήσι Καστριώτισσας, Γερακάρι, Αλαταριές, Πριόνια, 
Τζάμια, Μεγάλη Χοάνη, Σινάνι Αθανασίου Διάκου. 

Από το σημείο αυτό, ακολουθεί τα Διοικητικά όρια των 
Επαρχιών Παρνασσίδας και Δωρίδας και περνώντας από 
τις θέσεις Κακιά σκάλα, Γιδοβοϋνι, Πλάκα, Κόρακας Αθα¬ 
νασίου Διάκου, Μέγα Κάμπος, Κάρκανος, Παλιοκάτουνο, 
Λίπα Μουσουνίτσας, φθάνει στον ποταμό Μόρνο, τον 
οποίο ανέρχεται μέχρι τη Γέφυρα Νταούτη από όπου άρ¬ 
χισε. 

Η διοίκηση, διαχείριση, ανάπτυξη, προστασία και λει¬ 
τουργία της ανωτέρω Ελεγχόμενης Κυνηγετικής περιοχής 
ανατίθεται στο Δασαρχείο Άμφισσας και θα ασκείται, 
σύμφωνα με τις διατάξεις του Π.Δ. 453/της 7/24.5.77 
«Περί των Ε.Κ.Π. και των όρων και προϋποθέσεων ασκή- 


σεως Θήρας εν αυταίς». 

Η άσκηση Θήρας εντός της ανωτέρω Ελεγχόμενης πε¬ 
ριοχής απαγορεύεται σύμφωνα με τις διατάξεις των άρ¬ 
θρων 3 & 4 του Ν. 177/75 και του άρθ. 6 της 414985/ 
29.11.85 κοινής απόφασης, οι δε παραβάτες τιμωρούνται 
σύμφωνα με τις διατάξεις του άρθρου 287 Ν.Δ. 86/69 
«Περί Δασικού Κώδικος» όπως τροποποιήθηκαν, αντικα- 
ταστάθηκαν, και συμπληρώθηκαν από τις διατάξεις του 
Ν.Δ. 996/71 και Ν. 177/75 και τις δ/ξεις του άρθ. 9 της 
414985/29.11.85 κοινής απόφασης. 

Κατά παρέκλιση των διατάξεων του Ν. 177/75, επιτρέ¬ 
πεται η Θήρα εντός της ανωτέρω Ε.Κ.Π. υπό τους όρους, 
προϋποθέσεις, πρόσθετα τέλη και διατυπώσεις που κα¬ 
θορίζονται από το Π.Δ. 453/77. 

Από την εφαρμογή της απόφασης αυτής προκαλείται 
δαπάνη σε βάρος του Νομικού Προσώπου Δημοσίου Δι¬ 
καίου «Ταμείου Γεωργίας Κτηνοτροφίας και Δασών Νο¬ 
μού Φωκίδας» ύψους 47.780.000 δρχ. για το τρέχον οικο¬ 
νομικό έτος και 87.444.000 δρχ. περίπου για καθένα από 
τα επόμενα (5)οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Νομικού Προσώπου Τ.Γ.Κ. και Δασών 
Φωκίδας (κεφάλαιο Θήρας) ύψους 50.000.000 δρχ. 

II. Ανακαλούμε-καταργούμε τις με αριθμούς 159951/ 
1309/22.3.80 και 178349/3107/23.8.85 αποφάσεις του 
Υπουργού Γεωργίας «περί ίδρυσης του καταφυγίου θηρα¬ 
μάτων ΚαστελλΙων, Καλλοσκοπής Ν. Φθιώτιδας». 

Η παρούσα να δημοσιευθεί στην Εφημερίδα της Κυβερ- 
νήσεως. 

Άμφισσα, 21 Φεβρουαρίου 1995 

Ο Περιφερειακός Διευθυντής 
ΑΝΑΣΤ. ΓΑΡΥΦΑΛΛΙΔΗΣ 

-♦- 

Αριθ. 256 (10) 

Τροποποίηση των ορίων μονίμου καταφυγίου θηραμάτων 

στην περιοχή Κοινοτήτων Κόκκινου, Πενταγιών κλπ. 

Δασαρχείου Λιδορικίου. 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ ΝΟΜΟΥ ΦΩΚΙΔΑΣ 
Έχοντας υπόψη: 

1. Τις διατάξεις των άρθ. 253,254 του Ν.Δ. 88/69 «Περί 
Δασικού Κώδικος» όπως αντικαταστάθηκαν και συμπλη¬ 
ρώθηκαν με τις των άρθρων 3,4 και 12 του Ν. 177/75 
(ΦΕΚ 205/Α/27.9.75) «Περί αντικαταστάσεως και συ- 
μπληρώαεως των διατάξεων Ν.Δ. 86/69» και με τις του 
άρθρου 29 Ν. 2040/92 (ΦΕΚ 70/Α/23.4.92) «Ρύθμιση 
θεμάτων αρμοδιότητας Υπ. Γεωργίας κ.λπ.». 

2. Τις διατάξεις της αριθ. 414985/29.11.1985 (ΦΕΚ 
757/Β/18.12.85) κοινής απόφασης των Υφυπουργού 
Εθνικής Οικονομίας και Αναπληρωτή Υπουργού Γ εωργίας 
«Μέτρα διαχείρισης της άγριας πτηνοπανίδας». 

3. Τις διατάξεις του Π.Δ. 94/93 (ΦΕΚ 40/Α/22.3.93) 
«Καθορισμός αρμοδιοτήτων που διατηρούνται από τον 
Υπουργό και τις Περιφερειακές Αρχές ή όργανα διανο- 
μαρχιακοϋ επιπέδου του Υπουργείου Γ εωργίας». 

4. Τις διατάξεις του Ν. 2218/94 (ΦΕΚ 90/Α/13.6.94) 
«Ίδρυση Νομαρχιακής Αυτοδιοίκησης κ.λπ.» όπως συ¬ 
μπληρώθηκαν με τις του άρθρου 4 & 6 του Ν. 2240/94 
(ΦΕΚ 153/Α/16.9.94). 

5. Τις διατάξεις του άρθρου 29Α του Ν. 1558/85 «Κυ- 

βέρνηση και Κυβερνητικό Όργανα» που προστέθηκε με 
το άρθρο 27 του Ν. 2081 /92 (ΦΕΚ 154/Α/10.9.92). 

6. Την με αρθ. 151183/23.6.83 (ΦΕΚ 409/Β/14.7.83) 
απόφαση του Υπουργού Γεωργίας με την οποία ιδρύθηκε 
μόνιμο καταφύγιο θηραμάτων στη θέση «Μακρυά Ράχη - 
Δρυοδάσος Πενταγίων» όπως τα όρια αυτού τροποποιή¬ 
θηκαν με τις αριθ. 171025/2236/19.6.85 (ΦΕΚ 424/Β/ 
7.7.85) και 81323/3224/23.8.91 (ΦΕΚ 732/Β/12.9.91) 
αποφάσεις του Υπουργού Γεωργίας. 

7. Την με αρθ. 139/25.1.95 απόφασή μας «Έγκριση 
μελέτης θηραματικής ανάπτυξης στο Νομό Φωκίδας» από 
την οποία αποδεικνύεται η καταλληλότητα της έκτασης 
για την ίδρυση Ελεγχόμενης Κυνηγετικής Περιοχής και η 
σκοπιμότητα υλοποίησης του έργου αυτού στη περιοχή 
«Μακρυά Ράχη - Δρυοδάσος Πενταγιών». 

8. Την ανάγκη Ιδρυσης ελεγχομένων κυνηγετικών πε¬ 
ριοχών για την προστασία και διάσωση της άγριας πανίδας, 
και του φυσικού περιβάλλοντος της χώρας, εν γένει, κα¬ 
θώς επίσης και προς τον σκοπόν της προστασίας, ανάπτυ¬ 
ξης και ορθολογικής εκμετάλλευσης του θηραματικού 
πλούτου της περιοχής, αποφασίζουμε: 

Τροποποιούμε τα όρια του μονίμου καταφυγίου θηρα¬ 
μάτων στη θέση «Μακρυά ράχη - Δρυοδάσος Πενταγιών» 
περιοχής Κοινοτήτων Κοκκίνου, Πενταγιών, Τριστένου, 
Διχωρίου, Δάφνου, Διακοπίου, Δασαρχείου Λιδορικίου και 
απαγορεύουμε για αόριστο χρόνο, τη Θήρα κάθε θηράμα¬ 
τος σε 16.526 στρέμματα μερικώς δασοσκεπούς έκτασης 
που πληροί τις προϋποθέσεις προς κάλυψη των βασικών 
αναγκών του θηράματος σε άτι αφορά την ησυχία, τροφή 
και νερό και που ορίζεται ως εξής: 

Η οριογραμμή άρχεται Βόρεια από την σιδερένεια γέ¬ 
φυρα Τριστένου στο χείμαρρο Κόκκινου, ακολουθεί βό¬ 
ρεια τη κοίτη του χειμάρρου Κόκκινος μέχρι τη συμβολή 
του Σπηλιορέμματος, ακολουθεί το Σπηλιόρεμμα μέχρι τη 
θέση Σταυρός, ακολουθεί τη ράχη Μεσαριές μέχρι το 
ρέμμα Μεσαριές, ακολουθεί το ρέμμα Γρανιτσόρεμμα, 
κατεβαίνει το Γρανιτσόρεμμα μέχρι τη τεχνιτή λίμνη του 
Μόρνου, ακολουθεί τη παραλία της λίμνης, περνάει από 
τη συμβολή του χειμάρρου Κόκκινου, φθάνει στη συμβολή 
της λίμνης με τον επαρχιακό δρόμο «Κόκκινου - Πεντα- 
γιών», ακολουθεί το δρόμο αυτά μέχρι τη συμβολή του στη 
θέση Τσιμπούκα Ταράτσα με το δασικό δρόμο Περιβολίου 
ακολουθεί το δρόμο αυτό μέχρι τη συμβολή του με τον 
δρόμο «Περιβολίου - Κροκυλείου» ακολουθεί το δρόμο 
μέχρι τη ράχη Ψορολίθα, κατεβαίνει τη ράχη μέχρι τη γέ¬ 
φυρα Κουμεντάρι του Κροκυλειορέμματος, ακολουθεί το 
νότιο πρανές της κοίτης του ρέμματος μέχρι τη συμβολή 
του με το δρόμο «Κροκυλείου - Περιβολίου» ακολουθεί 
τον χάνδακα Γεωργίου Καλλιαντή και φθάνει στη θέση 
Κουφάλες, ακολουθεί το δρόμο «Κροκυλείου - Πεντα- 


γιών» μέχρι τη συμβολή αυτού με τον επαρχιακό δρόμο 
«Πενταγιών - Κόκκινου» ακολουθεί αυτόν προς το χωριό 
Κόκκινος περνάει από τη θέση Τσιμούκα Ταράτσα και 
φθάνει μέχρι τη συμβολή του δρόμου με την ράχη Ξυνό- 
γαλο, κατεβαίνει την ράχη Ξυνόγαλο και φθάνει στο δρόμο 
«Κοκκίνος - Λιδορίκι», ακολουθεί τον δρόμο αυτόν και 
περνώντας από την γέφυρα του χειμάρρου Κόκκινος φθά¬ 
νει μέχρι τη συμβολή του με μικρό αντέρισμα κατεχόμενο 
από τη θέση Πάνω Ταράτσα, ακολουθώντας προς τα πάνω 
το ανωτέρω αντέρισμα φθάνει στη θέση Πάνω Ταράτσα 
όπου και συναντά τον δρόμο «Λιδορικίου - Δάφνου» ακο¬ 
λουθεί τον δρόμο αυτόν και ανεβαίνοντας την Μακρυά 
ράχη φθάνει στη θέση πάνω από τον Αγιο Παντελεήμωνα 
στρέφεται δυτικά και ακολουθώντας προς τα κάτω την 
εκεί ράχη περνώντας από τις θέσεις Τσιανόλακκα, Κουνέ- 
λενας φθάνει στην σιδερένια γέφυρα Τριστένου όπου και 
άρχισε. 

Η δίωξη των επιβλαβών θηραμάτων μέσα στο καταφύ¬ 
γιο, ενεργείται σύμφωνα με τις διατάξεις των άρθρων 4 
παράγ. 7 του Ν. 177/75 και 3 της 414985/29.11.85 κοι¬ 
νής απόφασης. 

Οι παραβάτες τιμωρούνται με τις ποινές που προβλέπο- 
νται από τα άρθρα 287 παράγ. 7 του Ν.Δ. 86/69 «Περί Δα¬ 
σικού κώδικος» ή 9 παράγ. 3 της αρθ. 414985/29.11.85 
κοινής απόφασης «Μέτρα» διαχείρισης της αγρίας πτηνο- 
πανίδας». 

Από την εφαρμογή της απόφασης αυτής δεν προκαλεί- 
ται δαπάνη σε βάρος του Ελληνικού Δημοσίου. 

Η παρούσα να δημοοιευθεί στην Εφημερίδα της Κυβερ- 
νήσεως σύμφωνα με τις διατάξεις του άρθρου 253 του 
Ν.Δ. 86/69 «Περί Δασικού Κώδικος» και ισχύει από το κυ¬ 
νηγετικό έτος 1995-96. 

Αμφισσα, 21 Φεβρουάριου 1995 

Ο Περιφερειακός Διευθυντής 
ΑΝΑΣΤ. ΓΑΡΥΦΑΛΛΙΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 11 ) 

Στην 1013976/759/0016 απόφαση του Υπουργού Οι¬ 
κονομικών, που δημοσιεύθηκε στο ΦΕΚ 87/Β79.2.1995, 
γίνονται οι εξής διορθώσεις: 

α) το έτος στο τέλος του κειμένου, από το εσφαλμένο 
«1994» στο ορθό «1995» και 

β) στην ανάλυση των κλάσεων (παρ. 1) ο εσφαλμένος 
αριθ. «10» στον ορθό «100» (μεταξύ 50 και 200). 

(Από το Εθν. Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


